CELEX: 62019TA0009
Language: hr
Date: 2021-01-27 00:00:00
Title: Predmet T-9/19: Presuda Općeg suda od 27. siječnja 2021. – ClientEarth/EIB („Okoliš – Financiranje elektrane na biomasu u Galiciji – Odluka upravnog vijeća EIB-a kojom se odobrava financiranje – Pristup pravosuđu u pitanjima okoliša – Članci 9. i 10. Aarhuške konvencije – Članci 10. do 12. Uredbe (EZ) br. 1367/2006 – Zahtjev za interno preispitivanje – Odbacivanje zahtjeva kao nedopuštenog – Dopuštenost sredstva obrane – Obveza obrazlaganja – Pojam akta donesenog na temelju prava zaštite okoliša – Pojam akta koji je pravno obvezujući i ima vanjske učinke”)

15.3.2021   
            
            
               HR
            
            
               Službeni list Europske unije
            
            
               C 88/26
            
         
      Presuda Općeg suda od 27. siječnja 2021. – ClientEarth/EIB
      (Predmet T-9/19) (1)
      
      („Okoliš - Financiranje elektrane na biomasu u Galiciji - Odluka upravnog vijeća EIB-a kojom se odobrava financiranje - Pristup pravosuđu u pitanjima okoliša - Članci 9. i 10. Aarhuške konvencije - Članci 10. do 12. Uredbe (EZ) br. 1367/2006 - Zahtjev za interno preispitivanje - Odbacivanje zahtjeva kao nedopuštenog - Dopuštenost sredstva obrane - Obveza obrazlaganja - Pojam akta donesenog na temelju prava zaštite okoliša - Pojam akta koji je pravno obvezujući i ima vanjske učinke”)
      (2021/C 88/34)
      Jezik postupka: engleski
      
         Stranke
      
      
         Tužitelj: ClientEarth (London, Ujedinjena Kraljevina) (zastupnici: J. Flynn, QC, H. Leith i S. Abram, barristers)
      
         Tuženik: Europska investicijska banka (zastupnici: G. Faedo i K. Carr, agenti, uz asistenciju B. Wägenbaura, odvjetnik)
      
         Intervenijent u potporu tuženiku: Europska komisija (zastupnici: F. Blanc i G. Gattinara, agenti)
      
         Predmet
      
      Zahtjev na temelju članka 263. UFEU-a radi poništenja EIB-ove odluke koja je tužitelju priopćena dopisom od 30. listopada 2018. i kojom je kao nedopušten odbačen zahtjev za interno preispitivanje odluke EIB-ova upravnog vijeća od 12. travnja 2018. o odobravanju financiranja projekta elektrane na biomasu u Galiciji (Španjolska), koji je tužitelj podnio 9. kolovoza 2018. u skladu s člankom 10. Uredbe (EZ) br. 1367/2006 Europskog parlamenta i Vijeća od 6. rujna 2006. o primjeni odredaba Aarhuške konvencije o pristupu informacijama, sudjelovanju javnosti u odlučivanju i pristupu pravosuđu u pitanjima okoliša na institucije i tijela Zajednice (SL 2006., L 264, str. 13.) (SL, posebno izdanje na hrvatskom jeziku, poglavlje 15., svezak 20., str. 29.) te u skladu s Odlukom Komisije 2008/50/EZ od 13. prosinca 2007. o utvrđivanju detaljnih pravila za primjenu Uredbe br. 1367/2006 u pogledu zahtjeva za interno preispitivanje upravnih akata (SL 2008., L 13, str. 24.) (SL, posebno izdanje na hrvatskom jeziku, poglavlje 15., svezak 22., str. 156.)
      
         Izreka
      
      
                  1.
               
               
                  Poništava se odluka Europske investicijske banke (EIB), koja je ClientEarthu priopćena dopisom od 30. listopada 2018. i kojom je kao nedopušten odbačen njegov zahtjev za interno preispitivanje odluke upravnog vijeća EIB-a od 12. travnja 2018. o odobravanju financiranja projekta elektrane na biomasu u Galiciji (Španjolska), koji je ClientEarth podnio 9. kolovoza 2018. u skladu s člankom 10. Uredbe (EZ) br. 1367/2006 Europskog parlamenta i Vijeća od 6. rujna 2006. o primjeni odredaba Aarhuške konvencije o pristupu informacijama, sudjelovanju javnosti u odlučivanju i pristupu pravosuđu u pitanjima okoliša na institucije i tijela Zajednice te u skladu s Odlukom Komisije 2008/50/EZ od 13. prosinca 2007. o utvrđivanju detaljnih pravila za primjenu Uredbe br. 1367/2006 u pogledu zahtjeva za interno preispitivanje upravnih akata.
               
            
                  2.
               
               
                  EIB će snositi vlastite troškove i troškove ClientEartha.
               
            
                  3.
               
               
                  Europska komisija snosit će vlastite troškove.
               
            
         (1)  SL C 72, 25. 2. 2019.